biswa921/orwiki-latest-pages-articles-raw huggingface dataset:
ଅବସାଦରୋଧୀ ବିରତି ସିଣ୍ଡ୍ରୋମ

ଅବସାଦରୋଧୀ ବିରତି ସିଣ୍ଡ୍ରୋମ  (ଇଂରାଜୀ ଭାଷାରେ Antidepressant discontinuation syndrome, ଅନ୍ୟ ନାମ antidepressant withdrawal syndrome) ବେମାରୀ ହୁଏ ଯେତେବେଳେ ଅବସାଦରୋଧୀ ବା ଆଣ୍ଟିଡିପ୍ରେସାଣ୍ଟ (antidepressant medication) ଔଷଧ ବନ୍ଦ, କମ୍ ପରିମାଣ ବା ବିରତି (discontinuation) କରାଯାଏ । ଏହି ସିଣ୍ଡ୍ରୋମ ହେଲେ ଶର୍ଦ୍ଦି-ଭଳି ଲକ୍ଷଣ (flu-like symptoms), ନିଦ୍ରା ସମସ୍ୟା, ଅଇ, ଶାରୀରିକ ନିୟନ୍ତ୍ରଣ ଅଭାବ, ସ୍ନାୟୁ ଗ୍ରହଣକାରୀ ଶକ୍ତି ଅଭାବ ଓ ଉଦ୍‌ବେଗ ଇତ୍ୟାଦି ଲକ୍ଷଣ ଦେଖାଯାଏ । ସାଧାରଣତଃ ୩ ଦିନ ମଧ୍ୟରେ ଲକ୍ଷଣମାନ ଦେଖାଯାଏ । କ୍ୱଚିତ୍ ସାଇକୋସିସ ହେବା ଦେଖାଯାଏ ।

ସେରୋଟୋନିନ-ନନ୍ଏପିନେଫ୍ରିନ ରିଅପଟେକ ଇନହିବିଟର (serotonin–norepinephrine reuptake inhibitors/ SNRIs), ମୋନୋଆମିନୋ ଅକ୍ସିଡେଜ ଇନହିବିଟର (monoamine oxidase inhibitors/ MAOIs) ଓ ଟ୍ରାଇସାଇକ୍ଲିକ ଆଣ୍ଟିଡିପ୍ରେସାଣ୍ଟ (tricyclic antidepressants/ TCAs) ସ‌ହିତ ଯେ କୌଣସି ଅବସାଦରୋଧୀ ଔଷଧ ସିଲେକ୍ଟିଭ ସେରୋଟୋନିନ ରିଅପଟେକ ଇନହିବିଟର (selective serotonin re-uptake inhibitors|/ SSRIs) ଔଷଧର ବ୍ୟବ‌ହାର ରୋଗୀ ବନ୍ଦ କଲେ ଏହି ସିଣ୍ଡ୍ରୋମ ହୁଏ । ଏହି ସଙ୍କଟ ଅଧିକ ହୋଇଯାଏ ଯଦି ଦୀର୍ଘକାଳ ଧରି ଔଷଧ ବ୍ୟବ‌ହାର କରାଯାଉଥାଏ ଓ ସ୍ୱଳ୍ପ ହାଫ-ଲାଇଫ (half-life) ଥାଏ । ଏହାର ଅନ୍ତର୍ନିହିତ କାରଣ ଅପର୍ଯ୍ୟନ୍ତ ଅଜ୍ଞାତ ଅଛି । ଲକ୍ଷଣ ଅନୁଧ୍ୟାନ କରି ରୋଗ ନିର୍ଣ୍ଣୟ କରାଯାଇପାରେ । 

ଅବସାଦଗ୍ରସ୍ତ ରୋଗୀ ଔଷଧ ମାତ୍ରା କମେଇବାକୁ 'ଲକ୍ଷଣ ଫେରିଆସିବା ବିପଦ' ଅଛି ଜାଣି ମଧ୍ୟ ଇଚ୍ଛାକଲେ ଧୀରେ ଧୀରେ କମେଇ ବନ୍ଦ କରିପାରିବେ । ଏହି ରୋଗ ହେଲେ ପୁନର୍ବାର ଔଷଧ ଦେବା ଆରମ୍ଭ କରାଯାଏ ଓ ପରେ ଧୀରେ ଧୀରେ କମେଇଦିଆଯାଏ । ଔଷଧ ବଦଳ କରି ଫ୍ଲୁଓକ୍ସେଟିନ ଭଳି ଦୀର୍ଘକାଳୀନ ପ୍ରଭାବକାରୀ ଔଷଧ ବ୍ୟବ‌ହାର କଲାପରେ ଧୀରେ ଧୀରେ ମାତ୍ରା କମେଇ ବନ୍ଦ କରିପାରିବେ । 
 

ଅବସାଦରୋଧୀ ଔଷଧ ବ୍ୟବ‌ହାର କରୁଥିବା ରୋଗୀ ହଠାତ୍ ଔଷଧ ବନ୍ଦ କରିଦେଲେ ତାଙ୍କ ମଧ୍ୟରୁ ପ୍ରାୟ ୨୦-୨୫% ରୋଗୀଙ୍କର ଏହି ରୋଗ ହୁଏ । ସାଧାରଣତଃ ଏହା ଏକ ସାଂଘାତିକ ରୋଗ ନୁହେଁ, କିନ୍ତୁ ପ୍ରାୟ ଅର୍ଦ୍ଧେକ ସଂଖ୍ୟକ ରୋଗୀ ଏହାକୁ ସାଂଘାତିକ ଭାବରେ ବର୍ଣ୍ଣନା କରନ୍ତି । କେତେକ ରୋଗୀଙ୍କୁ ଏତେ ସାଂଘାତିକ ଜଣାଯାଏ ଯେ ସେମାନେ ଆଉଥରେ ଅବସାଦରୋଧୀ ଔଷଧ ନେବା ଆରମ୍ଭ କରିଦିଅନ୍ତି ।
 
 ଏହା ମଧ୍ୟ ଦେଖନ୍ତୁ 
 Benzodiazepine withdrawal syndrome

 ଆଧାର 

 ବାହ୍ୟ ଲିଙ୍କ 

ଶ୍ରେଣୀ:ଚିକିତ୍ସା ବିଜ୍ଞାନ
ଭଜମନ ବେହେରା

ଭଜମନ ବେହେରା  ଜଣେ ଭାରତୀୟ ରାଜନୀତିଜ୍ଞ । ସେ ଜନତା ଦଳର ପ୍ରତିନିଧି ଭାବରେ କାର୍ଯ୍ୟ କରୁଥିଲେ । ୧୯୮୯ ଭାରତୀୟ ସାଧାରଣ ନିର୍ବାଚନରେ ସେ ଢେଙ୍କାନାଳ ଲୋକ ସଭା ନିର୍ବାଚନ ମଣ୍ଡଳୀରୁ ଲୋକ ସଭାକୁ ନିର୍ବାଚିତ ହୋଇଥିଲେ । ସେ ଜଣେ କେନ୍ଦ୍ରମନ୍ତ୍ରୀ ଭାବରେ ତୈଳ ତ‌ଥା ରସାୟନିକ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ ଭଜମନ ୧୯୭୪ ମସିହାରେ ଆଠମଲ୍ଲିକରୁ ଏବଂ  ୧୯୮୫ ମସିହାରେ ତାଳଚେରରୁ ଓଡ଼ିଶାର ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଆଧାର 

 ବାହାର ଆଧାର 
 ଲୋକ ସଭା ୱେବସାଇଟ୍

ଶ୍ରେଣୀ:୧୯୪୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଢେଙ୍କାନାଳ ଜିଲ୍ଲାର ଲୋକ
ଶ୍ରେଣୀ:ଓଡ଼ିଶାର ରାଜନୀତିଜ୍ଞ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୯ମ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଶାର ଲୋକସଭା ସଦସ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜାତୀୟ କଂଗ୍ରେସ ରାଜନେତା
ଓପିଅଏଡ ବ୍ୟବ‌ହାର ବେମାରୀ

ଓପିଅଏଡ ବ୍ୟବ‌ହାର ବେମାରୀ (ଇଂରାଜୀ ଭାଷାରେ Opioid use disorder) ଓପିଅଏଡ (opioid) ବ୍ୟବ‌ହାର କରିବାଦ୍ୱାରା ହୁଏ ଯାହା ଅନେକ ଅସୁବିଧା ଓ ସଙ୍କଟ ଆଣିଥାଏ । ଓପିଅଏଡ ସେବନ କଲେ ଅତ୍ୟଧିକ ଓପିଅଏଡ ସେବନ ଇଚ୍ଛା, ଓପିଅଏଡ ପ୍ରତି ଅଧିକ ସ‌ହନଶୀଳତା (tolerance), ଦାୟିତ୍ୱ ତୁଲେଇବାର ଅସାମର୍ଥ୍ୟ, ମାତ୍ରା କମେଇବାର ସମସ୍ୟା ଓ ବନ୍ଦ କରିବା ପରବର୍ତ୍ତୀ ଉଇଥଡ୍ରଆଲ ସିଣ୍ଡ୍ରୋମ (withdrawal syndrome) ଆଦି ଲକ୍ଷଣ ଦେଖାଯାଏ । ଓପିଅଏଡ ବନ୍ଦ କରିଦେଲେ ଅଇ, ମାଂସପେଶୀ ଯନ୍ତ୍ରଣା, ତରଳ ଝାଡ଼ା, ନିଦ୍ରା ସମସ୍ୟା ଓ କମ୍ ମନୋଭାବ (low mood) ରହେ । ସବସ୍ଟାନ୍ସ ବ୍ୟବ‌ହାର ବେମାରୀରେ (substance use disorder)  ନିଶାଗ୍ରସ୍ତ (Addiction) ଓ ନିର୍ଭରଶୀଳତା (dependence) ଆଦି ଲକ୍ଷଣ ଥାଏ । ଜଟିଳ ଅବସ୍ଥା ହେଲେ ମାତ୍ରାଧିକ ଓପିଅଏଡ, ଆତ୍ମହତ୍ୟା, ଏଚଆଇଭି/ଏଡସ, ହେପାଟାଇଟିସ ସି, ବିବାହ ସମସ୍ୟା ଓ ବେକାରୀ ହୋଇପାରେ । 

ଓପିଅଏଡ ମଧ୍ୟରେ ହିରୋଇନ , ମର୍ଫିନ, ଫେଣ୍ଟାନିଲ , କୋଡିନ , ଅକ୍ସିକୋଡୋନ (oxycodone) ଓ ହାଇଡ୍ରୋକୋଡୋନ (hydrocodone) ଇତ୍ୟାଦି ପଦାର୍ଥମାନଙ୍କୁ ଅନ୍ତର୍ଭୁକ୍ତ କରାଯାଏ ।   ଯୁକ୍ତରାଷ୍ଟ୍ର ଆମେରିକାରେ ଓପିଅଏଡ ପ୍ରେସକ୍ରିପସନ ନେଇ ଅନେକ ଲୋକ ବ୍ୟବ‌ହାର ଆରମ୍ଭ କରନ୍ତି । କେତେକ ଲୋକ ପ୍ରେସକ୍ରିପସନ ନେଇ ଓ କେତେକ ବେନିୟମ ଭାବରେ କିଣନ୍ତି ।  ଡାଏଗନୋସ୍ଟିକ ଆଣ୍ଡ ସ୍ଟାଟିସ୍ଟିକାଲ ମାନୁଆଲ ଅଫ ମେଣ୍ଟାଲ ଡିଜଅର୍ଡ଼ର (DSM-5) ଅନୁସାରେ ଆମେରିକାଲ ସାଇକିଆଟ୍ରିକ ଆସୋସିଏସନ (American Psychiatric Association) ପ୍ରଦତ୍ତ ନିୟମାବଳି ଅନୁସରଣ କରି ଏହି ରୋଗ ନିର୍ଣ୍ଣୟ କରାଯାଏ । ଏଗାରଟି ମାନ‌ଦଣ୍ଡରୁ ଗୋଟିଏ ବର୍ଷରେ ଦୁଇଟିରୁ ଅଧିକ ଥିଲେ ରୋଗ ନିର୍ଣ୍ଣୟ କରାଯାଏ । ଡାକ୍ତରୀ ପ୍ରେସକ୍ରିପସନ ଅନୁସାରେ ଔଷଧ ସେବନ କଲେ ଉଇଥଡ୍ରଆଲ ଓ ସ‌ହନଶୀଳତା ଭଳି ସମସ୍ୟା ଉପୁଜେ ନାହିଁ । 

ଅଧିକାଂଶ ସମୟରେ ଓପିଅଏଡ ବ୍ୟବ‌ହାର ବେମାରୀର ଚିକିତ୍ସା ନିମନ୍ତେ ବୁପ୍ରେନର୍ଫିନ ଓ ମେଥାଡନ ଭଳି ଓପିଅଏଡ ରିପ୍ଲେସମେଣ୍ଟ ଥେରାପି (Opioid replacement therapy) ଦିଆଯାଏ । ଏହି ଚିକିତ୍ସାରେ ମୃତ୍ୟୁ ସଙ୍କଟ ଟଳିଯାଏ । ଅଧିକନ୍ତୁ ରୋଗୀ କଗନିଟିଭ ବିହେଭିଅରାଲ ଥେରାପି (cognitive behavioral therapy), ଇଣ୍ଡିଭିଜୁଆଲ ବା ଗୃପ ଥେରାପି, ଟୁଏଲଭ୍‌-ସ୍ଟେପ ପ୍ରୋଗ୍ରାମ (twelve-step program) ଓ ସାହାଯ୍ୟକାରୀ ଥେରାପିରେ ଉପକୃତ ହୁଅନ୍ତି । ରିଲାପ୍ସ ନ‌ହେବା ନିମନ୍ତେ ନାଲଟ୍ରେକ୍ସୋନ ଦିଆଯାଇପାରେ । ମାତ୍ରାଧିକ ଓପିଅଏଡ ସେବନ ଚିକିତ୍ସା ନିମନ୍ତେ ନାଲୋକ୍ସୋନ (Naloxone) ଉପକାର କରେ । 
 

ସନ ୨୦୧୩ରେ ଓପିଅଏଡ ବ୍ୟବ‌ହାର ବେମାରୀ ପ୍ରାୟ ୦.୪% ଲୋକଙ୍କୁ ହୋଇଥିଲା । ସନ ୨୦୧୫ରେ ୧୫ ନିୟୁତ ଲୋକ ଏହି ରୋଗର ଶିକାର ହୋଇଥିଲେ । ଯନ୍ତ୍ରଣା ନିବାରଣ ନିମନ୍ତେ ୪% ଲୋକ ଓପିଅଏଡ ବ୍ୟବ‌ହାର କରନ୍ତି । ଅଳ୍ପ ବୟସର ଯୁବକମାନେ ଏହା ସେବନ କରିବା ଆରମ୍ଭ କରନ୍ତି । ମହିଳାଙ୍କ ଅପେକ୍ଷ ପୁରୁଷମାନେ ଅଧିକ ସେବନ କରନ୍ତି । ସନ ୨୦୧୫ରେ ଏହା ଯୋଗୁ ପୃଥିବୀରେ ୧୨୨,୦୦୦ ଲୋକ ମୃତ୍ୟୁ ବରଣ କରିଥିଲେ,   ଯାହା ସନ ୧୯୯୦ର ୧୮,୦୦୦ ମୃତ୍ୟୁ ଅପେକ୍ଷା ବ‌ହୁତ ଅଧିକ ଥିଲା । ମାତ୍ରାଧିକ ଓପିଅଏଡ ଯୋଗୁ ସନ ୨୦୧୬ରେ ଯୁକ୍ତରାଷ୍ଟ୍ର ଆମେରିକାରେ ୪୨,୦୦୦ରୁ ଅଧିକ ମୃତ୍ୟୁ ହୋଇଥିଲା ଓ ଏଥିରୁ କେବଳ ହିରୋଇନ ଯୋଗୁ ୧୫,୦୦୦ ମୃତ୍ୟୁ ହୋଇଥିଲା ।
 
 See also 

Benzodiazepine withdrawal syndrome
Doctor shopping
Opioid receptor
Physical dependence
Post-acute-withdrawal syndrome
Prescription drug abuse

 ଆଧାର

External links 
 Heroin information from the National Institute on Drug Abuse
 Opioid information at Opioids.Net
 Opioid Dependence Treatment and Guidelines 
 Opioid Risk Tool (ORT) for Narcotic Abuse

ଶ୍ରେଣୀ:ଚିକିତ୍ସା ବିଜ୍ଞାନ
କୃପାସିନ୍ଧୁ ଭୋଇ

କୃପାସିନ୍ଧୁ ଭୋଇ (୫ ଅଗଷ୍ଟ ୧୯୪୨ – ୧୫ ନଭେମ୍ବର ୨୦୦୩) ଜଣେ ଭାରତୀୟ ରାଜନୀତିଜ୍ଞ ଥିଲେ । ସେ ପଦ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ସମ୍ବଲପୁର ଲୋକ ସଭା ନିର୍ବାଚନ ମଣ୍ଡଳୀରୁ ୭ମ, ୮ମ, ୧୦ମ ଓ ୧୧ଶ ଲୋକ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
କୃପାସିନ୍ଧୁ ଭୋଇ ୧୯୪୨ ମସିହାର ଅଗଷ୍ଟ ୫ ତାରିଖରେ ବ୍ରିଟିଶ ଭାରତ ଅନ୍ତର୍ଗତ ସମ୍ବଲପୁର ଜିଲ୍ଲାର ତାମ୍ପରାଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କୃତ୍ତିବାସ ଭୋଇ ଓ ପତ୍ନୀଙ୍କ ନାମ ସୂର୍ଯ୍ୟକୁମାରୀ ଭୋଇ । ତାଙ୍କ ପୁଅ ସଞ୍ଜୟ ଭୋଇ ଜଣେ ରାଜନେତା, ଯିଏକି ଲୋକ ସଭାକୁ ଥରେ ନିର୍ବାଚିତ ହୋଇଛନ୍ତି ।

ସେ ସମ୍ବଲପୁରସ୍ଥିତ ଗଙ୍ଗାଧର ମେହେର ମହାବିଦ୍ୟାଳୟରୁ ପାଠ ପଢ଼ା ସାରି ବୁର୍ଲାସ୍ଥିତ ବୀର ସୁରେନ୍ଦ୍ର ସାଏ ମେଡିକାଲ କଲେଜରୁ ଡାକ୍ତରୀ ପାଠ ପଢ଼ିଥିଲେ । ସେ ପେଶାଦାର ଡାକ୍ତର ଭାବରେ କାମ କରୁଥିଲେ ।

 ରାଜନୈତିକ ଜୀବନ 
କୃପାସିନ୍ଧୁ ଭୋଇ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ, କଂଗ୍ରେସ (ଇ) ଓ କଂଗ୍ରେସ (ଆର୍)ର କର୍ମୀ ଭାବରେ କାର୍ଯ୍ୟ କରିଥିଲେ । ଭାରତୀୟ ସଂସଦର ତଳ ସଦନ ଲୋକ ସଭାରେ ୪ ଥର ସାଂସଦ ଭାବରେ, ଓଡ଼ିଶା ବିଧାନ ସଭାରେ ୨ ଥର ବିଧାୟକ ଭାବରେ ଓ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।

୧୯୫୬ ମସିହାରେ ସେ ଭାରତୀୟ ଜାତୀୟ କଂଗ୍ରେସରେ ଯୋଗ ଦେଇଥିଲେ ଏବଂ ନିର୍ବାଚନ ଲଢ଼ିବା ପାଇଁ ୭ ଫେବୃଆରୀ ୧୯୭୧ରେ ଚାକିରୀରୁ ଇସ୍ତଫା ଦେଇଥିଲେ । ୧୯୭୧ରୁ ୧୯୭୪ ଯାଏଁ ସେ ପ୍ରଦେଶ କଂଗ୍ରେସ କମିଟିର ସାଧାରଣ ସମ୍ପାଦକ ଭାବରେ କାର୍ଯ୍ୟ କରିଥିଲେ ।

୧୯୭୧ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ କଂଗ୍ରେସ (ଆର୍)ର ପାର୍ଥୀ ଭାବରେ ପଦ୍ମପୁର ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ୧୦,୪୧୬ ଖଣ୍ଡ ଭୋଟ ପାଇଥିଲେ ଓ ତାଙ୍କ ନିକଟତମ ପ୍ରତିଦ୍ୱନ୍ଦୀଙ୍କୁ ୬,୧୩୨ ଖଣ୍ଡ ଭୋଟରେ ପରାସ୍ତ କରି ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ପଞ୍ଚାୟତିରାଜ ଓ ଉନ୍ନୟନ ବିଭାଗର ମନ୍ତ୍ରୀ ଭାବରେ ୨ ଫେବୃଆରୀ ୧୯୭୩ରୁ ୩ ମାର୍ଚ୍ଚ ୧୯୭୩ ଯାଏଁ କାର୍ଯ୍ୟ କରିଥିଲେ ।

୧୯୭୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପାର୍ଥୀ ଭାବରେ ପଦ୍ମପୁର ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ୧୮,୪୨୪ ଖଣ୍ଡ ଭୋଟ ପାଇଥିଲେ ଓ ତାଙ୍କ ନିକଟତମ ପ୍ରତିଦ୍ୱନ୍ଦୀଙ୍କୁ ୬,୩୯୫ ଖଣ୍ଡ ଭୋଟରେ ପରାସ୍ତ କରି ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ଖଣି ଓ ଭୂତତ୍ତ୍ୱ ବିଭାଗର ମନ୍ତ୍ରୀ ଭାବରେ ୬ ମାର୍ଚ୍ଚ ୧୯୭୪ରୁ ଏବଂ ବାଣିଜ୍ୟ ଓ ପରିବହନ ମନ୍ତ୍ରୀ ଭାବରେ ୨ ଅକ୍ଟୋବର ୧୯୭୫ରୁ ୧୬ ଡିସେମ୍ବର ୧୯୭୬ ଯାଏଁ କାର୍ଯ୍ୟ କରିଥିଲେ ।

୧୯୮୦, ୧୯୮୪, ୧୯୯୧ ଓ ୧୯୯୬ ଭାରତୀୟ ସାଧାରଣ ନିର୍ବାଚନରେ ସେ ସମ୍ବଲପୁର ଲୋକ ସଭା ନିର୍ବାଚନ ମଣ୍ଡଳୀରୁ କଂଗ୍ରେ (ଇ) ଓ ଭାରତୀୟ ଜାତୀୟ କଂଗ୍ରେସର ପାର୍ଥୀ ଭାବରେ ଯଥାକ୍ରମେ ୭ମ, ୮ମ, ୧୦ମ ଓ ୧୧ଶ ଲୋକ ସଭାକୁ ନିର୍ବାଚିତ ହୋଇଥିଲେ ।

 ବିଧାନ ସଭା ସଭ୍ୟ ବିବରଣୀ 
ଆରମ୍ଭଶେଷପଦବୀନିର୍ବାଚନ ମଣ୍ଡଳୀଦଳ୧୯୭୧୧୯୭୩ସଭ୍ୟ, ୫ମ ଓଡ଼ିଶା ବିଧାନ ସଭାପଦ୍ମପୁରକଂଗ୍ରେସ (ଆର୍)୧୯୭୪୧୯୭୭ସଭ୍ୟ, ୬ଷ୍ଠ ଓଡ଼ିଶା ବିଧାନ ସଭାପଦ୍ମପୁରଭାରତୀୟ ଜାତୀୟ କଂଗ୍ରେସ

 ଲୋଭ ସଭା ସଭ୍ୟ ବିବରଣୀ 
ଆରମ୍ଭଶେଷପଦବୀନିର୍ବାଚନ ମଣ୍ଡଳୀଦଳ୧୯୮୦୧୯୮୪ସାଂସଦ, ୭ମ ଲୋକ ସଭାସମ୍ବଲପୁରକଂଗ୍ରେସ (ଇ)୧୯୮୪୧୯୮୯ସାଂସଦ, ୮ମ ଲୋକ ସଭାସମ୍ବଲପୁରକଂଗ୍ରେସ୧୯୯୧୧୯୯୬ସାଂସଦ, ୧୦ମ ଲୋକ ସଭାସମ୍ବଲପୁରକଂଗ୍ରେସ୧୯୯୬୧୯୯୮ସାଂସଦ, ୧୧ଶ ଲୋକ ସଭାସମ୍ବଲପୁରକଂଗ୍ରେସ

 ମନ୍ତ୍ରୀପଦ ବିବରଣୀ 
+ପଦବୀବିଧାନ ସଭାମୁଖ୍ୟମନ୍ତ୍ରୀଆରମ୍ଭ ସମୟଶେଷ ସମୟପଞ୍ଚାୟତିରାଜ ଓ ଉନ୍ନୟନ ବିଭାଗ ମନ୍ତ୍ରୀ୫ମ ଓଡ଼ିଶା ବିଧାନ ସଭାବିଶ୍ୱନାଥ ଦାସ, ନନ୍ଦିନୀ ଶତପଥୀ୨ ଫେବୃଆରୀ ୧୯୭୩୩ ମାର୍ଚ୍ଚ ୧୯୭୩ଖଣି ଓ ଭୂତତ୍ତ୍ୱ ବିଭାଗ୬ଷ୍ଠ ଓଡ଼ିଶା ବିଧାନ ସଭାନନ୍ଦିନୀ ଶତପଥୀ୬ ମାର୍ଚ୍ଚ ୧୯୭୪୧୬ ଡିସେମ୍ବର ୧୯୭୬ବାଣିଜ୍ୟ ଓ ପରିବହନ୨ ଅକ୍ଟୋବର ୧୯୭୫

 ଆଧାର 

ଶ୍ରେଣୀ:୧୯୪୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ସମ୍ବଲପୁର ଜିଲ୍ଲାର ଲୋକ
ଶ୍ରେଣୀ:ଓଡ଼ିଶାର ରାଜନୀତିଜ୍ଞ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୭ମ ଲୋକ ସଭା ସଭ୍ୟ
ଶ୍ରେଣୀ:୮ମ ଲୋକ ସଭା ସଭ୍ୟ
ଶ୍ରେଣୀ:୧୦ମ ଲୋକ ସଭା ସଭ୍ୟ
ଶ୍ରେଣୀ:୧୧ଶ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଶାର ଲୋକସଭା ସଦସ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜାତୀୟ କଂଗ୍ରେସ ରାଜନେତା
ଅର୍କ କେଶରୀ ଦେଓ

ଅର୍କ କେଶରୀ ଦେଓ ଜଣେ ଭାରତୀୟ ରାଜନୀତିଜ୍ଞ । ସେ ୨୦୧୪ ଭାରତୀୟ ସାଧାରଣ ନିର୍ବାଚନରେ କଳାହାଣ୍ଡି ଲୋକ ସଭା ନିର୍ବାଚନ ମଣ୍ଡଳୀରୁ ୧୬ଶ ଲୋକ ସଭାକୁ ନିର୍ବାଚିତ ହୋଇଥିଲେ । ସେ ବିଜୁ ଜନତା ଦଳର ପ୍ରତିନିଧି ଭାବରେ ଲୋକ ସଭାକୁ ନିର୍ବାଚିତ ହୋଇଥିଲେ । ତାଙ୍କ ବାପା ବିକ୍ରମ କେଶରୀ ଦେଓଙ୍କ ମୃତ୍ୟୁପରେ ସେ ବିଜୁ ଜନତା ଦଳରେ ଯୋଗ ଦେଇଥିଲେ ।

 ଆଧାର 

ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ଶ୍ରେଣୀ:୧୬ଶ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଶାର ଲୋକସଭା ସଦସ୍ୟ
ଶ୍ରେଣୀ:ବିଜୁ ଜନତା ଦଳ ରାଜନେତା
ବିଦୀର୍ଣ୍ଣ ଜରାୟୁ

ବିଦୀର୍ଣ୍ଣ ଜରାୟୁ (ଇଂରାଜୀ ଭାଷାରେ Uterine rupture) ନାମ ଦିଆଯାଏ ଯେତେବେଳେ ଗର୍ଭାବସ୍ଥାରେ ବା ପ୍ରସବ (childbirth) ସମୟରେ ଜରାୟୁର (childbirth) କାନ୍ଥ (wall) ଫାଟିଯାଏ । ସ୍ୱାଭାବିକ ଭାବରେ ଜରାୟୁ ବିଦୀର୍ଣ୍ଣ ହେବାବେଳେ ଅଧିକ ଯନ୍ତ୍ରଣା, ଯୋନୀ ରକ୍ତସ୍ରାବ, ଜରାୟୁର ସଙ୍କୋଚନରେ (contractions) ପରିବର୍ତ୍ତନ ହେଉଥିଲେ ମଧ୍ୟ ସର୍ବଦା ଏହି ଲକ୍ଷଣମାନ ପ୍ରକାଶ ପାଏନାହିଁ ।   ମାତା ବା ଶିଶୁଙ୍କର ଏହି କାରଣରୁ ବିକଳାଙ୍ଗ ବା ମୃତ୍ୟୁ ହୋଇପାରେ ।

ସିଜରିଆନ ସେକସନ ପରେ ଯୋନୀପଥ ପ୍ରସବ (Vaginal birth after cesarean section) ହେଲେ, ଜରାୟୁରେ ସ୍କାର ଥିଲେ, ବାଧାପ୍ରାପ୍ତ ପ୍ରସବ (obstructed labor) ହେଉଥିଲେ, ପ୍ରେରିତ ପ୍ରସବ (induction of labor) କରାଯାଉଥିଲେ, ଆଘାତପ୍ରାପ୍ତ (trauma ଥିଲେ, କୋକେନ ସେବନ କରୁଥିଲେ ଏହି ରୋଗର ସଙ୍କଟ ସୃଷ୍ଟି ହୁଏ । ପ୍ରସବ (labor) ସମୟରେ ବିଦୀର୍ଣ୍ଣ ହେବା ସମ୍ଭାବନା ଥିଲେ ମଧ୍ୟ ଗର୍ଭାବସ୍ଥାରେ ପୁର୍ବରୁ ମଧ୍ୟ ଏହା ହୋଇପାରେ । ପ୍ରସବ ସମୟରେ ଶିଶୁର ହୃଦ୍‌ଗତି ହାରର ଦୃତ ଅବନତି ହେଲେ ଏହି ରୋଗ ସନ୍ଦେହ କରାଯାଏ । ପୂର୍ବରୁ ଜରାୟୁରେ ଆଘାତ ଦାଗ ବା ସ୍କାର ଥିଲେ ସେହି ପୁରୁଣା ଦାଗ ସ୍ଥାନରେ ଜରାୟୁ ଫାଟିଯାଏ (dehiscence) କିନ୍ତୁ ଏହା ଏକ ଅଳ୍ପ ସାଂଘାତିକ ଅବସ୍ଥା ।

ଏହି ରୋଗରେ ତୁରନ୍ତ ଅପରେଶନ କରି ରକ୍ତସ୍ରାବ ବନ୍ଦ କରାଯାଏ । ରକ୍ତସ୍ରାବ ନିୟନ୍ତ୍ରଣ ନହୋଇପାରିଲେ ହିସ୍ଟେରେକ୍ଟୋମି (hysterectomy ଅପରେଶନ କରିବା ଆବଶ୍ୟକ ହୁଏ । ଅଧିକ ରକ୍ତସ୍ରାବ ହେଉଥିଲେ ଏହାର ପୁର୍ତ୍ତି ନିମନ୍ତେ ରକ୍ତ ଟ୍ରାନ୍ସଫ୍ୟୁଜନ (Blood transfusion) ଦିଆଯାଏ । ଥରେ ବିଦୀର୍ଣ୍ଣ ଜରାୟୁ ଇତିହାସ ଥିଲେ ପରବର୍ତ୍ତୀ ଗର୍ଭାବସ୍ଥାରେ ସିଜରିଆନ ସେକସନ (C-section) କରିବାକୁ ସୁପାରିସ କରାଯାଏ । 
 

ଏକ ନିର୍ଦ୍ଦିଷ୍ଟ ପ୍ରକାରର (technique) ସିଜରିଆନ ସେକସନ ପରେ ବିଦୀର୍ଣ୍ଣ ଜରାୟୁ ହାର ପ୍ରାୟ ୦.୯% ହୁଏ । ଏକାଧିକ ସିଜରିଆନ ସେକସନ ହୋଇଥିଲେ ବା ଅସ୍ୱାଭାବିକ ସିଜରିଆନ ସେକସନ କରାଯାଇଥିଲେ ଏହି ବିଦୀର୍ଣ୍ଣ ଜରାୟୁ ହାର ଅଧିକ ଥାଏ । ଜରାୟୁରେ ଦାଗ ବା ସ୍କାର ଥିଲେ ଯୋନୀପଥ ପ୍ରସବ ଫଳରେ ୧୨,୦୦୦ରେ ଜଣକର ବିଦୀର୍ଣ୍ଣ ଜରାୟୁ ହୁଏ ।  ଏଥିରେ ଶିଶୁର ମୃତ୍ୟୁ ସଙ୍କଟ ପ୍ରାୟ ୬% । ବିକାଶଶୀଳ ଦେଶମାନଙ୍କରେ (developing world) ଏହି ରୋଗ ହାର ଅଧିକ ଥାଏ ଓ ଫଳାଫଳ ମଧ୍ୟ ନିରୁତ୍ସାହ ଜନ‌କ ହୁଏ । 
 
ଏହା ମଧ୍ୟ ଦେଖନ୍ତୁ
 Uterine perforation

ଆଧାର

 ବାହ୍ୟ ଲିଙ୍କ 

ଶ୍ରେଣୀ:ଚିକିତ୍ସା ବିଜ୍ଞାନ
ଏ ଦିଲ୍ ତତେ ଦେଲି

ଏ ଦିଲ୍ ତତେ ଦେଲି, ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଖିଳେଶ ବର୍ମା । ନିଲୁ ବକ୍ସ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ ଏବଂ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବିଭାସ ଓ ରିୟାନା ଶୁକ୍ଳା । ମନୀଷା ମିଶ୍ର, ନିଲୁ ବକ୍ସ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୧୭ ମାର୍ଚ୍ଚ ୨୦୨୩ରେ ଓଡ଼ିଆ ଓଟିଟି କଞ୍ଚାଲଙ୍କାରେ ମୁକ୍ତିଲାଭ କରିଥିଲା ।

ଅଭିନୟ
 ବିଭାସ
 ରିୟାନା ଶୁକ୍ଳା
 ମନୀଷା ମିଶ୍ର
 ନିଲୁ ବକ୍ସ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମହମ୍ମଦ ମୁସୀର । ଗୀତିକାର ମାନସ ସାହୁ ଏହି କଥାଚିତ୍ରଟିର ଗୀତ ରଚନା କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୯ର ଓଡ଼ିଆ କଥାଚିତ୍ର
ପ୍ରାରମ୍ଭିକ ତ୍ରୈମାସିକ ରକ୍ତସ୍ରାବ

ପ୍ରାରମ୍ଭିକ ତ୍ରୈମାସିକ ରକ୍ତସ୍ରାବ (ଇଂରାଜୀ ଭାଷାରେ Early pregnancy bleeding) ଗର୍ଭର୨୪ ସପ୍ତାହ (gestational age) ପୂର୍ବରୁ ହେଉଥିବା ରକ୍ତସ୍ରାବକୁ (bleeding) ବୁଝାଏ । ଅବସ୍ଥା ଜଟିଳ ହେଲେ ହେମୋରେଜିକ ସକ୍ (Hemorrhagic shock) ହୋଇପାରେ । ରୋଗୀର ସିଙ୍କୋପି ଚେତନାହାନୀ ହେଲେ (loss of consciousness), ଅଣନିଶ୍ୱାସୀ (short of breath) ବା କାନ୍ଧ ଯନ୍ତ୍ରଣା ହେଲେ ଚିନ୍ତାଜନ‌କ ହୋଇଯାଏ । 

ଏହି ବେମାରୀର ସାଧାରଣ କାରଣ ମଧ୍ୟରେ ଏକ୍ଟୋପିକ ଗର୍ଭ (Ectopic pregnancy) ଓ ଥ୍ରେଟନ୍‌ଡ ଗର୍ଭପାତ ବା ମିସକ୍ୟାରେଜ (threatened miscarriage) ଦୁଇଟି ଉଲ୍ଲେଖ‌ଯୋଗ୍ୟ ।  ଅଧିକାଂଶ ଗର୍ଭପାତ ୧୨ ସପ୍ତାହ ଗର୍ଭ ପୂର୍ବରୁ ହୁଏ । ଏହା ବ୍ୟତୀତ ଇମ୍ପ୍ଲାଣ୍ଟେସନ ରକ୍ତସ୍ରାବ (implantation bleeding), ଜେସ୍ଟେସନାଲ ଟ୍ରୋଗୋବ୍ଲାସ୍ଟିକ ଡିଜିଜ (gestational trophoblastic disease), ସର୍ଭିକାଲ ପଲିପ (polyps), ସର୍ଭିକାଲ କର୍କଟ (cervical cancer) ଇତ୍ୟାଦି କାରଣମାନଙ୍କ ଯୋଗୁ ମଧ୍ୟ ହୁଏ । ଅନ୍ତର୍ନିହିତ କାରଣମାନ ଜାଣିବାନିମନ୍ତେ ସ୍ପେକୁଲମ ପରୀକ୍ଷା (speculum examination), ଅଲଟ୍ରାସାଉଣ୍ଡ (ultrasound), ହ୍ୟୁମାନ କୋରିଓନିକ ଗୋନାଡୋଟ୍ରଫିନ (hCG) ପରୀକ୍ଷାମାନ କରାଯାଏ । 

ଅନ୍ତର୍ନିହିତ କାରଣ ଅନୁସାରେ ଚିକିତ୍ସା କରାଯାଏ । ଜରାୟୁଗ୍ରୀବା ଦ୍ୱାରଦେଶରେ (cervical opening) ତନ୍ତୁ ଦେଖାଗଲା ବାହାର କରିଦିଆଯାଏ ।  ଜରାୟୁ ଭିତରେ ଗର୍ଭ ଥିଲେ ଓ ଶିଶୁର ହୃତ୍‌ପିଣ୍ଡ (fetal heart sounds) ଶବ୍ଦ ଶୁଣାଯାଉଥିଲେ ସଜାଗ ଅପେକ୍ଷଆ (watchful waiting) ଆବଶ୍ୟକ ହୁଏ । ରୋଗୀଣୀର ରକ୍ତ ଆରଏଚ-ନେଗେଟିଭ (Rh-negative) ଥିଲେ, ଆଣ୍ଟି-ଡି ଇମ୍ମ୍ୟୁନ୍ ଗ୍ଲୋବ୍ୟୁଲିନ (Anti-D immune globulin) ଦିଆଯାଏ । ବେଳେବେଳେ ଅପରେଶନ କରାଯାଏ । 
 

ଗର୍ଭାବସ୍ଥାର ୦ରୁ ୧୨ ସପ୍ତାହ (first trimester) ମଧ୍ୟରେ ୩୦% ମହିଳାଙ୍କର ରକ୍ତସ୍ରାବ ହୁଏ । ବାରରୁ ଚବିଶ ମାସ ମଧ୍ୟରେ ବିଶେଷ ରକ୍ତସ୍ରାବ ହୁଏନାହିଁ । 
 
ଆଧାର

ଶ୍ରେଣୀ:ଚିକିତ୍ସା ବିଜ୍ଞାନ
ବାପା ତମେ ଭାରି ଦୁଷ୍ଟ

ବାପା ତମେ ଭାରି ଦୁ୍ଷ୍ଟ, ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୀତାରାମ ଅଗ୍ରୱାଲ । ନିର୍ମଳ ନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଟି. ଗଣେଶ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଜୟଜିତ ଦାସ ଏବଂ ସମିତା ମଣ୍ଡଳ । ପ୍ରଦ୍ୟୁମ୍ନ ଲେଙ୍କା ଏହି କଥାଚିତ୍ରଟିରେ ଏକ ସହଯୋଗୀ ହାସ୍ୟ ଅଭିନେତା ଭୂମିକରେ ଅଭିନୟ କରିଥିଲେ ।

ଅଭିନୟ
 ଜୟଜିତ ଦାସ
 ସମିତା ମଣ୍ଡଳ
 ପ୍ରଦ୍ୟୁମ୍ନ ଲେଙ୍କା

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ, ଅନୁପ ମହାନ୍ତି ଏବଂ ଅସଦ ନିଜାମ । ଗୀତିକାର ଅରୁଣ ମନ୍ତ୍ରୀ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ନିବେଦିତା, ଅସୀମା ପଣ୍ଡା, ଅର୍ପିତା, ଜାଗୃତି, ସତ୍ୟଜିତ ପ୍ରଧାନ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୯ର ଓଡ଼ିଆ କଥାଚିତ୍ର
ଚାଲ୍ ଟିକେ ଦୁଷ୍ଟ ହବା

ଚାଲ୍ ଟିକେ ଦୁଷ୍ଟ ହେବା, ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟି ତରଙ୍ଗ ସିନେ ପ୍ରଡ଼କ୍ସନ ବ୍ୟାନନରେ ନିର୍ମିତ ହୋଇଥିଲା । ଦଶରଥ ସିଂହ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଏହାର ସଂଳାପ ଲେଖିଥିଲେ ଦେବୀଦତ୍ତ ମହାନ୍ତି ଓ ସଞ୍ଜୟ ମହାକୁଳ । ତାପସ ସରଘରିଆ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ରିଶାନ, ଶାୟଲ ଓ ମହିମା । ମୁଖ୍ୟ ଭୂମିକାରେ ଥିବା ଏହି କଳାକାରମାନେ ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ମିହିର ଦାସ, ପ୍ରଦ୍ୟୁମ୍ନ ଲେଙ୍କା, ସରୋଜ ଦାସ, ତ୍ରିଭୁବନ ପଣ୍ଡା, ପ୍ରିୟଙ୍କା ପଟ୍ଟନାୟକ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ରିଶାନ
 ସାୟଲ ବାନାର୍ଜୀ
 ମହିମା ଦାସ
 ମିହିର ଦାସ
 ପ୍ରଦ୍ୟୁମ୍ନ ଲେଙ୍କା
 ସରୋଜ ଦାସ
 ତ୍ରିଭୁବନ ପଣ୍ଡା
 ପ୍ରିୟଙ୍କା ମହାପାତ୍ର

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଭୂତି ଭୂଷଣ ଗଡ଼ନାୟକ । ଗୀତିକାର ଦେବୀଦତ୍ତ ମହାନ୍ତି ଏହି କଥାଚିତ୍ରଟିର ଗୀତ ରଚନା କରିଥିଲେ । ଶ୍ୟାମ ପାଢ଼ୀ, ଅନନ୍ୟା ଶ୍ରୀତମ ନନ୍ଦ, ନଭ୍ୟା ଜ୍ୟୋତି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୯ର ଓଡ଼ିଆ କଥାଚିତ୍ର
ବିଦୀର୍ଣ୍ଣ ଆକିଲେସ ଟେଣ୍ଡନ

ବିଦୀର୍ଣ୍ଣ ଆକିଲେସ ଟେଣ୍ଡନ (ଇଂରାଜୀ ଭାଷାରେ Achilles tendon rupture) ନାମ ଦିଆଯାଏ ଯେତେବେଳେ ବଳାଗଣ୍ଠି ବା ଆଙ୍କଲ୍ (ankle) ପଛପାଖରେ ଥିବେ ଆକିଲେସ ଟେଣ୍ଡନ (Achilles tendon) ଛିଣ୍ଡିଯାଏ । ଏଥିରେ ଗୋଇଠିରେ ହଠାତ୍ ପ୍ରବଳ ଯନ୍ତ୍ରଣା ହୁଏ । ଟେଣ୍ଡନ ଛିଣ୍ଡିବା ସମୟରେ ଶବ୍ଦ ହୁଏ ଓ ଚାଲିବା କଷ୍ଟକର ହୁଏ ।

କାଫ ମାଂସପେଶୀ କର୍ମରତ ଥିବାବେଳେ ହଠାତ୍ ପାଦ ଡର୍ସିଫ୍ଲେକ୍ସ (bending up of the foot) ହେଲେ, ସିଧା ସଳଖ ଆଘାତପ୍ରାପ୍ତ ହେଲେ ବା ଦୀର୍ଘସ୍ଥାୟୀ ଟେଣ୍ଡୋନାଇଟିସ (tendonitis) ରୋଗ ଥିଲେ ଏହି ଟେଣ୍ଡନ ଛିଣ୍ଡିଯାଏ । ବିଭିନ୍ନ ଔଷଧ ଓ ରୋଗ ଯେପରିକି ଫ୍ଲୋରୋକୁଇନୋଲୋନ (Fluoroquinolones), ବ୍ୟାୟାମର ଉଲ୍ଲେଖନୀୟ ପରିବର୍ତ୍ତନ, ରିଉମାଟଏଡ ଆର୍ଥ୍ରାଇଟିସ, ଗାଉଟ୍, (କର୍ଟିକୋସ୍ଟିରଏଡ) (corticosteroid) ଥିଲେ ଏହି ଛିଣ୍ଡିବା ସଙ୍କଟ ରହେ ।  ଲକ୍ଷଣ ଅନୁସାରେ, ଶାରୀରିକ ପରୀକ୍ଷା (examination) ଓ ମେଡିକାଲ ଇମେଜିଙ୍ଗ (medical imaging) କରି ରୋଗ ନିର୍ଣ୍ଣୟ କରାଯାଏ । 
 

କୌଣସି କାମ କରିବା ପୂର୍ବରୁ ଗଣ୍ଠିରେ ଅବୟବମାନ‌ଙ୍କୁ ଚଳପ୍ରଚଳ କଲେ ଏହାର ପ୍ରତିଷେଧ ହୋଇପାରେ । ଚିକିତ୍ସା ନିମନ୍ତେ ପାଦ ଓ ଗୋଡ଼ ଆଙ୍ଗୁଠିମାନ ଅଳ୍ପ ପରିମାଣରେ ତଳ ଆଡ଼କୁ ରଖି (pointed down) ପ୍ଲାସ୍ଟର (casting) କରାଯାଏ ବା ଅପରେଶନ କରାଯାଏ । ୪ ସପ୍ତାହ ମଧ୍ୟରେ ଓଜନ ନେବାକୁ ଚେଷ୍ଟା କରାଯାଏ ।  ପ୍ଲାସ୍ଟର କଲେ ମଧ୍ୟ ପ୍ରାୟ ୨୫% ଲୋକଙ୍କର ଆଉଥରେ ଛିଣ୍ଡିଯିବା ସମ୍ଭାବନ ରହେ । ଚାରି ସପ୍ତାହ ମଧ୍ୟରେ ଚିକିତ୍ସା ଆରମ୍ଭ ନହୋଇଥିଲେ ଫଳାଫଳ ଭଲ ହୁଏନାହିଁ । 
 

ପ୍ରତି ବର୍ଷ ପ୍ରତି ୧୦,୦୦୦ ଲୋକରେ ଜଣକର ଆକିଲେସ ଟେଣ୍ଡନ ଛିଣ୍ଡିଯାଏ । ମହିଳାଙ୍କ ଅପେକ୍ଷା ପୁରୁଷମାନଙ୍କର ଅଧିକ ଛିଣ୍ଡୈ । ତିରିଶରୁ ପଚାଶ ଦଶକ ମଧ୍ୟରେ ସାଧାରଣତଃ ଏଭଳି ହୁଏ । ଗ୍ରୀସ ଦେଶର ହିରୋ ଆକିଲେସଙ୍କ Achilles ନାମାନୁସାରେ ସନ ୧୬୯୩ରେ ଏହାର ନାମକରଣ ହୋଇଛି ।
 
ଆଧାର

 ବାହ୍ୟ ଲିଙ୍କ 

Image sequence demonstrating Achilles tendinosis and Achilles tendon rupture 

ଶ୍ରେଣୀ:ଚିକିତ୍ସା ବିଜ୍ଞାନ
ଅଜବ ସଞ୍ଜୁର ଗଜବ ଲଭ୍

ଅଜବ ସଞ୍ଜୁର ଗଜବ ଲଭ୍, ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନିହାର ସାମଲ ଏବଂ ବିନି ସାମଲ । ରଣଜିତ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ଅଶୋକ ପତି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ମହନ୍ତି ଏବଂ ଅର୍ଚ୍ଚିତ ସାହୁ । ମିହିର ଦାସ, ଜୀବନ ପଣ୍ଡା, ବବି ମିଶ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମକାରେ ଅଭିନୟ କରିଛନ୍ତି ।

ଅଭିନୟ
 ବାବୁଶାନ୍
 ଅର୍ଚ୍ଚିତା ସାହୁ
 ମିହିର ଦାସ
 ଜୀବନ ପଣ୍ଡା
 ବବି ମିଶ୍ର
 ସୋମଦତ୍ତ ଦାସ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ସୁବ୍ରତ ସ୍ୱାଇଁ, ବସନ୍ତରାଜ ସାମଲ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ବାବୁଶାନ୍, ଦୀପ୍ତିରେଖା ପାଢ଼ୀ, ଆଶୁତୋଷ, ସବିଶେଷ ଆଦି କଣ୍ଠଶୀଳ୍ପିମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୯ର ଓଡ଼ିଆ କଥାଚିତ୍ର
ନାଭି ନାଡ଼

ନାଭି ନାଡ଼ ନାମ ଦିଆଯାଏ ଯେତେବେଳେ ଗର୍ଭସ୍ଥ ଶିଶୁ ବା ଫିଟସର (fetus) ନାହି (umbilical cord) ତା ବେକରେ ଗୁଡ଼େଇ ହୋଇଯାଇଥାଏ । ଏହି ଅବସ୍ଥାରେ ଶ୍ୟାମଳ ବର୍ଣ୍ଣର ମୁଖମଣ୍ଡଳ, ମୁଖରେ କ୍ଷୁଦ୍ର ଲାଲ ବା ବାଇଗିଣି ରଙ୍ଗର ଦାଗ ବା ପେଟେକି (petechia), ନେତ୍ର ଝିଲ୍ଲୀ ବା କଞ୍ଜକ୍ଟାଇଭା ଭିତରେ ରକ୍ତସ୍ରାବ (bleeding in the whites of the eye) ଇତ୍ୟାଦି ଲକ୍ଷଣମାନ ଦେଖାଯାଏ । ଏହା ଜଟିଳ ହେଲେ ଆଦ୍ୟ ପୁରୀଷ ବା ମେକୋନିଅମ |Meconium), ଶ୍ୱାସକ୍ରିୟା ସଙ୍କଟ (respiratory distress), ଆନିମିଆ, ସ୍ଟିଲବାର୍ଥ (stillbirth) ଇତ୍ୟାଦି ଦେଖାଯାଏ । ଅଧିକ ଥର ଗୁଡ଼େଇ ହୋଇଥିଲେ ଅଧିକ ସଙ୍କଟ ରହେ ।

ପ୍ରସବ (labor) ସମୟରେ ଶିଶୁର ହୃଦ୍‌ଗତି ହାର ଦେଖି ସନ୍ଦେହ କରାଯାଏ । ଶିଶୁର ମୁଣ୍ଡ ବାହାରକୁ ଆସିଲା ପରେ ବେକରେ ଆଙ୍ଗୁଠି ଚାଳନା କରି ନୁକାଲ କର୍ଡ଼ ଥିବା ଜାଣିହୁଏ ।  ପ୍ରସବ ପୂର୍ବରୁ  ଅଲ୍ଟ୍ରାସାଉଣ୍ଡ (ultrasound) କରି ନିଶ୍ଚିତ କରାହୁଏ ।
 

ପ୍ରସବ ସମୟରେ ଏହି ଅବସ୍ଥା ଚିହ୍ନଟ ହୋଇଗଲେ ନାଭି ନାଡ଼ ଖୋଲିଦିଆଯାଏ ଓ ଏହା ସମ୍ଭବ ନହେଲେ କ୍ଲାମ୍ପ କରିସାରି କାଟିଦିଆଯାଏ । ପ୍ରସବ ସାଧାରଣ ଭାବରେ ହୁଏ ଓ ଅବସ୍ଥା ଭଲ ରହେ । ଦୀର୍ଘକାଳୀନ ମସ୍ଥିଷ୍କ କ୍ଷତି ବା ସେରେବ୍ରାଲ୍ ପାଲ୍‌ସି ହୋଇପାରେ । ଏକ ଚତୁର୍ଥାଂଶ ପ୍ରସବ କାଳରେ ଏହି ଅବସ୍ଥା ଉପୁଜେ । ଏଭଳି ଅବସ୍ଥାର ବର୍ଣ୍ଣନା ଖ୍ରୀ:ପୂ: ୩୦୦ରୁ ହିପୋକ୍ରାଟିସ (Hippocrates) ଅମଳରୁ ଲିପିବଦ୍ଧ ଅଛି ।
 
ଆଧାର

ବାହ୍ୟ ଲିଙ୍କ

ଶ୍ରେଣୀ:ଚିକିତ୍ସା ବିଜ୍ଞାନ
ବିକ୍ରମ କେଶରୀ ଦେଓ

ବିକ୍ରମ କେଶରୀ ଦେଓ (୨୬ ନଭେମ୍ବର ୧୯୫୨ – ୭ ଅକ୍ଟୋବର ୨୦୦୯) ଜଣେ ଭାରତୀୟ ରାଜନୀତିଜ୍ଞ ଥିଲେ । ସେ ଭାରତୀୟ ଜନତା ପାର୍ଟିର ପ୍ରତିନିଧି ଭାବରେ କଳାହାଣ୍ଡି ଲୋକ ସଭା ନିର୍ବାଚନ ମଣ୍ଡଳୀରୁ ୧୨ଶ, ୧୩ଶ ଏବଂ ୧୪ଶ ଲୋକ ସଭାକୁ ନିର୍ବାଚିତ ହୋଇଥିଲେ ।

ହୃଦ୍‌ରୋଧ ଯୋଗୁଁ ତାଙ୍କର ୭ ଅକ୍ଟୋବର ୨୦୦୯ରେ ମୃତ୍ୟୁ ହୋଇଥିଲା ।

ପରିବାର
ବିକ୍ରମ କେଶରୀ ଦେଓ କଳାହାଣ୍ଡିର ରାଜା ପ୍ରତାପ କେଶରୀ ଦେଓଙ୍କ ପୁଅ । ବିକ୍ରମଙ୍କର ପୁଅ ଅର୍କ କେଶରୀ ଦେଓ ବାପାଙ୍କର ମୃତ୍ୟୁପରେ ବିଜୁ ଜନତା ଦଳର ପ୍ରତିନିଧ ଭାବରେ ରାଜନୀତିରେ ସକ୍ରିୟ ଅଛନ୍ତି ।

ରାଜନୀତି
ବିକ୍ରମ ୧୯୮୫ରୁ ୧୯୯୮ ଯାଏଁ ଜୁନାଗଡ଼ ବିଧାନ ସଭା ଆସନରୁ ଓଡ଼ିଶାର ବିଧାନ ସଭାକୁ ନିର୍ବାଚିତ ହୋଇଥିଲେ । ପ୍ରଥମେ ସେ ଜନତା ପାର୍ଟି ତରଫରୁ ଏବଂ ପରେ ଦୁଇଥର ଭାରତୀୟ ଜନତା ପାର୍ଟି ତରଫରୁ ଓଡ଼ିଶାର ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଆଧାର 

 ବାହାର ଆଧାର 

 ୧୪ଶ ଲୋକ ସଭାର ସଭ୍ୟ - ଭାରତର ସଂସଦ ୱେବସାଇଟ୍

ଶ୍ରେଣୀ:୧୨ଶ ଲୋକ ସଭା ସଭ୍ୟ
ଶ୍ରେଣୀ:୧୩ଶ ଲୋକ ସଭା ସଭ୍ୟ
ଶ୍ରେଣୀ:୧୪ଶ ଲୋକ ସଭା ସଭ୍ୟ
ଶ୍ରେଣୀ:୧୯୫୨ ଜନ୍ମ
ଶ୍ରେଣୀ:୨୦୦୯ ମୃତ୍ୟୁ
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଶାର ଲୋକସଭା ସଦସ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜନତା ପାର୍ଟି ରାଜନେତା
ଆଟ୍ରୋଫିକ ଭାଜିନାଇଟିସ

ଆଟ୍ରୋଫିକ ଭାଜିନାଇଟିସ (ଇଂରାଜୀ ଭାଷାରେ Atrophic vaginitis) ଶବ୍ଦ ଯୋନୀପଥର ପ୍ରଦାହକୁ (inflammation of the vagina) ବୁଝାଏ ଯାହା ଏସ୍ଟ୍ରୋଜେନ (estrogen) ଅଭାବରୁ ଯୋନୀପଥ ତନ୍ତୁ ପତଳା ଓ କ୍ଷୟ (tissue thinning) ହେବା ଯୋଗୁ ହୁଏ । ଏହି ରୋଗ ଫଳରେ ଯୌନ‌କ୍ରିୟା (pain with sex) ସମୟରେ କଷ୍ଟ ହୁଏ, ଯୋନୀପଥ ଶୁଷ୍କ ହୋଇ ଗଲୁ ହୁଏ, ପରିସ୍ରା କରିବାକୁ ଇଚ୍ଛା (urge to urinate) ହୁଏ ବା ପରିସ୍ରା କଲାବେଳେ ପୋଡ଼ାଜଳା (burning with urination) ହୁଏ । ବିନା ଚିକିତ୍ସାରେ ଏହା ଉପଶମ ହୁଏନାହିଁ । ରୋଗ ଜଟିଳ ହେଲେ ମୂତ୍ରାଙ୍ଗ ସଂକ୍ରମଣ ହୋଇପାରେ ।  

ମହିଳାମାନଙ୍କର ଋତୁବନ୍ଦ (menopause) ହେବା ପରେ ଶରୀରରେ ଏସ୍ଟ୍ରୋଜେନ ହରମୋନ କମିଯାଏ । ସ୍ତନ୍ୟପାନ (breastfeeding) ସମୟରେ ଓ କେତେକ ଔଷଧ ସେବନ ଯୋଗୁ ମଧ୍ୟ ଏହି ପରିସ୍ଥିତି ସୃଷ୍ଟି ହୁଏ । ଧୁମ୍ରପାନ (smoking) ଏହି ସଙ୍କଟ ଆଣିପାରେ । ଲକ୍ଷଣ ଅନୁସାରେ ଏହି ରୋଗ ନିର୍ଣ୍ଣୟ କରାଯାଇପାରେ । 
 

ଯୋନୀପଥରେ ଏସ୍ଟ୍ରୋଜେନ (estrogen cream) ଲଗେଇ ଏହାର ଚିକିତ୍ସା କରାଯାଏ । ଭାଜିନାଲ ଲୁବ୍ରିକାଣ୍ଟ ବା ଯୋନୀପଥ ପିଚ୍ଛିଳକାରୀ (vaginal lubricants) ପଦାର୍ଥ ମଧ୍ୟ ବ୍ୟବ‌ହାର କରାଯାଇପାରେ । ସାବୁନ ଓ ଅନ୍ୟାନ୍ୟ ଉତ୍ତେଜକ ପଦାର୍ଥ ବ୍ୟବ‌ହାର ନ‌କରିବାକୁ ଉପଦେଶ ଦିଆଯାଏ । ଋତୁବନ୍ଦପ୍ରାପ୍ତ ମହିଳାଙ୍କ ମଧ୍ୟରୁ (Menopause) ପ୍ରାୟ ୫୦% ମହିଳାଙ୍କର ଏହି ରୋଗ ହୁଏ । ଅଧିକାଂଶ ଏହାର ଚିକିତ୍ସା କରାନ୍ତି ନାହିଁ ।  ଯୌନ‌କ୍ରିୟାରେ ଏମାନେ ଆନନ୍ଦ ଅନୁଭବ କରିପାରନ୍ତି ନାହିଁ ଓ ସାଧାରଣ ଜୀବନ‌ଯାତ୍ରା ମଧ୍ୟ ସୁଖପ୍ରଦ ନଥାଏ ।
 
 ଆଧାର 

 ବାହ୍ୟ ଲିଙ୍କ 

ଶ୍ରେଣୀ:ଚିକିତ୍ସା ବିଜ୍ଞାନ
ସୁବାସ ରାଉତ

ସୁବାସ ରାଉତ (୧୯୫୬ - ୨୦୧୮) ଜଣେ ଓଡ଼ିଆ କଥାଚିତ୍ର ପ୍ରଯୋଜକ ଏବଂ ରାଜନୀତିଜ୍ଞ ଥିଲେ ।  ସେ ୧୯୮୮ ମସିହାରେ ଓଡ଼ିଆ କଥାଚିତ୍ର ଜଗତରେ ଚଳଚ୍ଚିତ୍ର ପ୍ରଯୋଜନା କ୍ଷେତ୍ରରେ ପ୍ରବେଶ କରିଥିଲେ ଏବଂ ପରେ ସେ ନିଜେ ସ୍ୱାଧୀନ ଭାବରେ ତାଙ୍କର ପ୍ରଥମ କଥାଚିତ୍ର ଭାଗ୍ୟ ହାତେ ଡୋରି ନିର୍ମାଣ କରିଥିଲେ । ସେ ସମୁଦାୟ ୯ଟି କଥାଚିତ୍ର ପ୍ରଯୋଜନା କରିଥିଲେ ଏବଂ ତାଙ୍କ ପ୍ରଯୋଜିତ ଶେଷ ଚଳଚ୍ଚିତ୍ର ଥିଲା ସନ୍ତାନ, ଯାହାକି ୧୯୯୮ ମସିହାରେ ମୁକ୍ତିଲାଭ କରିଥିଲା । ସୁବାସଙ୍କର ପ୍ରଜୋଜନାରେ ଇ ଟିଭି ଓଡ଼ିଆରେ ପ୍ରସାରିତ ଧାରାବାହିକ ତୁଳସୀ ନିର୍ମିତ ହୋଇଥିଲା ।

ପ୍ରଯୋଜନା
ସୁବାସ ୧୯୮୮ ମସିହାରେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ଏକ ଯୌଥ ପ୍ରଯୋଜନାରେ ନିର୍ମିତ କଥାଚିତ୍ର ସୁନା ଚଢ଼େଇ ଜରିଆରେ ସେ କାମ କରିବା ଆରମ୍ଭ କରିଥିଲେ । ଏହାପରେ ତାଙ୍କର ସ୍ୱାଧୀନ ପ୍ରଯୋଜନାରେ ପ୍ରଥମ କଥାଚିତ୍ର ଭାଗ୍ୟ ହାତେ ଡୋରି, ୧୯୯୩ ମସିହାରେ ମୁକ୍ତିଲାଭ କରିଥିଲା । ଏହାପରେ ସେ ସୁନା ପଞ୍ଜୁରୀ, ଲକ୍ଷ୍ମଣ ରେଖା, ଜୀବନସାଥୀ, ସିଂହବାହିନୀ, ରାମ ଲକ୍ଷ୍ମଣ ଆଦି କଥାଚିତ୍ରର ପ୍ରଯୋଜନ କରିଥିଲେ । ତାଙ୍କ ପ୍ରଯୋଜିତ ଶେଷ ଓଡ଼ିଆ କଥାଚିତ୍ର ଥିଲା ସନ୍ତାନ, ଯାହାକି ୧୯୯୮ ମସିହାରେ ମୁକ୍ତିଲାଭ କରିଥିଲା ।

ସୁବାସ ଓଡ଼ିଆ କଥାଚିତ୍ର ଜଗତରେ କାମ କରିବା ସହିତ ଓଡ଼ିଆ ଦୂରଦର୍ଶନ ଜଗତରେ ମଧ୍ୟ କିଛି ଧାରାବାହିକରେ କାମ କରିଥିଲେ । ତାଙ୍କ ପ୍ରଯୋଜନାରେ ନିର୍ମିତ ଥିଲା ଇ ଟିଭି ଓଡ଼ିଆର ଲୋକପ୍ରିୟ ଧାରାବାହିକ ତୁଳସୀ ଏବଂ ବିଧାତାର ଖେଳ ।

ରାଜନୀତି
ସୁବାସ ଓଡ଼ିଶାର ରାଜନୀତିରେ ମଧ୍ୟ ସକ୍ରିୟ ଥିଲେ । ସେ ଭାରତୀୟ ଜାତୀୟ କଂଗ୍ରେସର ଜଣେ ସଦସ୍ୟ ଭାବରେ କାର୍ଯ୍ୟ କରୁଥିଲେ ।

ମୃତ୍ୟୁ
୨୦୧୮ ମସିହା ସେପ୍ଟେମ୍ବର ୨୨ ତାରିଖରେ କଟକର ଛତ୍ରବଜାରସ୍ଥିତ ସୁବାସଙ୍କ ବାସ ଭବନରେ ତାଙ୍କର ମୃତ୍ୟୁ ହୋଇଥିଲା । ମୃତ୍ୟୁ ବେଳକୁ ତାଙ୍କୁ ୬୨ ବର୍ଷ ବୟସ ହୋଇଥିଲା ଏବଂ ସେ ଦୀର୍ଘ ଦିନ ଧରି ଅସୁସ୍ଥ ରହିଥିବା କାରଣରୁ ମୃତ୍ୟୁବରଣ କରିଥିଲେ ।

ପ୍ରଯୋଜିତ କଥାଚିତ୍ର
 ବର୍ଷ  ଚଳଚ୍ଚିତ୍ର  ନିର୍ଦ୍ଦେଶକ  ମନ୍ତବ୍ୟ ୧୯୮୮  ସୁନା ଚଢ଼େଇ  ରବି କିନାଗୀ  ଯୌଥ ପ୍ରଯୋଜନା ୧୯୯୩  ଭାଗ୍ୟ ହାତେ ଡୋରି  ହର ପଟ୍ଟନାୟକ  ପ୍ରଥମ ସ୍ୱାଧୀନ ପ୍ରଯୋଜନା  ୧୯୯୫  ସୁନା ପଞ୍ଜୁରୀ  ରବି କିନାଗୀ   ୧୯୯୬  ଲକ୍ଷ୍ମଣ ରେଖା  ମହମ୍ମଦ ମହସୀନ  ୧୯୯୭  ଜୀବନସାଥୀ  ଜ୍ୟୋତି ପ୍ରକାଶ   ରାମ ଲକ୍ଷ୍ମଣ  ସଂଗ୍ରାମ ବିଶ୍ୱାଳ  ୧୯୯୮  ସିଂହବାହିନୀ  ରାଜୁ ମିଶ୍ର   ସନ୍ତାନ  ମହମ୍ମଦ ମହସୀନ  ପ୍ରଯୋଜିତ ଶେଷ କଥାଚିତ୍ର

ପ୍ରଯୋଜିତ ଦୂରଦର୍ଶନ ଧାରାବାହିକ
 ବିଧାତାର ଖେଳ
 ତୁଳସୀ (ଇ ଟିଭି ଓଡ଼ିଆ)

ଆଧାର

ବାହାର ଆଧାର
 

ଶ୍ରେଣୀ:୨୦୧୮ ମୃତ୍ୟୁ
ଶ୍ରେଣୀ:୧୯୫୬ ଜନ୍ମ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ପ୍ରଯୋଜକ